Vi var rigtig begejstrede for selve lejligheden som var stor og meget rummelig. Der var god plads på begge soveværelser- også masser af skabsplads. Der var to badeværelser med toiletter og bade, hvilket var meget fornemt. Køkkenet havde stort set alt, hvad vi skulle bruge og fremstod rent og hygiejnisk. Det var rigtig dejligt med en vaskemaskine på stedet. Den overdækkede terrasse udenfor var superhyggelig med vindrueklasser op langs muren. Det var skønt med poolen og liggestolene, der hørte til lejlighederne. Vi havde poolen for os selv meget af tiden dernede. Der var også rent og pænt udenfor. Der var lagt vand i køleskabet, en øl og en juice, da vi kom, hvilket var dejligt. Det var også skønt med tørrestativ til tøj og opvaskestativ, balje og børste. Det kunne have været rart at vide, at disse ting var der hjemmefra. Der var ikke håndsæbe på nogle af toiletterne, toiletpapir, affaldsposer og opvaskemiddel. Det måtte vi selv ud at købe. Det ville have været rart, hvis det havde været der. Beliggenheden var så smuk. Lejligheden lå i et villakvarter omkranset af bjerge 700 meter fra bugten. Lejligheden indehold stort set alt, hvad vi havde brug for. Køleskabet larmede meget og lå lige ved siden af det ene soveværelse. Måske det trænger til en udskiftning? Men dejligt der var fryserum i køleskabet. Ulemper: De første 5 nætter vi boede der var vi MEGET generet af støj fra 7 unge mennesker, som boede i lejligheden over os. De drak øl i poolen fra kl 10 om formiddagen, de spillede fodbold på deres terrasse i lejligheden ovenpå, de festede natten lang, så vi ikke kunne sove for det. Både min mand og jeg var oppe ved dem i de sene nattetimer for at bede om ro fra højlydt snak, musik, latter, stole og borde der kørte rundt i lejligheden over os + de sprang i poolen med store junglehyl kl 04:30 am. En nat festede de helt frem til kl. 05:30 am om morgenen. Vores datter vågnede flere gange grædende om natten, fordi hun blev vækket af støjen fra lejligheden/festen over os. Vi sov med ørepropper og lukkede vinduer (selvom det var varmt), men lige meget hjalp det. De holdt heller ikke op med at feste, selvom vi bad om ro. De fortsatte timer efter. Og det var hver eneste aften/nat, hvor vi boede der samtidig. Det betød også, at vi ikke kunne sidde på vores egn terrasse om aftenen pga støjen oppefra. En anden ulempe var, at de var ved at bygge et nyt hus skråt overfor, hvor vi boede. Det støjede rigtig meget i dagtimerne i hverdagene. Der var store kraner, lastbiler og en af dagene en motorsav, der larmede dagen lang. De sidste 4 overnatninger flyttede der en rolig engelsk familie ind i lejligheden over os. Dem havde vi slet ingen problemer i forhold til støj eller forstyrrelser. Det fungerede så fint, og det var rigtig dejligt. Alt i alt har vi haft en rigtig god ferie på Mallorca, og...